Studija u grimizu

Studija u grimizu () prvi je roman Arthura Conana Doylea o pustolovinama Sherlocka Holmesa i njegovog saradnika, dr. Watsona.

 Radnja 
Nakon što je tokom vojne službe bio ranjen u ratu u Afganistanu (Drugi englesko-afganistanski rat), dr. Watson odlazi u prijevremenu penziju i nastanjuje se u Londonu. Tražeći način da se što jeftinije smjesti, susreće bivšeg vojnog kolegu, koji ga upoznaje sa Sherlockom Holmesom, koji također traži nekoga s kim bi podijelio troškove stanovanja. Njih dvojica nastanjuju se na adresi Ulica Baker 221B. Watsona začuđuje nevjerovatno znanje, ali i neznanje koje Holmes pokazuje.
 "Poznavanje književnosti – ništa.
 Poznavanje filozofije – ništa.
 Poznavanje astronomije – ništa.
 Poznavanje politike – slabo.
 Poznavanje botanike – različito. Poznaje sve vrste otrova. O praktičnom vrtlarstvu ne zna ništa.
 Poznavanje geologije – znanje praktično, ali ograničeno. Vrste tla razlikuje na prvi pogled.
 Poznavanje hemije – veoma temeljno.
 Poznavanje anatomije – podrobno, ali nesistematsko.
 Poznavanje senzacionalističke književnosti – ogromno. Poznaje i najsitniju pojedinost svih užasa koji su se odigrali u 19. stoljeću.
 Dobro svira violinu.
 Stručnjak je za borbu štapom, boks i mačevanje.
 Posjeduje temeljno praktično znanje britanskog prava."

Holmes mu otkriva da je on "detektiv-savjetnik", jedini te vrste na cijelom svijetu, i u stanju je razriješiti i najzamršeniji slučaj. Watson se u to lično uvjerava kad Holmes riješi dva zagonetna ubistva koja su mučila policiju. U slučaj su bili umiješani mormoni i osveta zbog starog ubistva.

Kategorija:Kriminalistički romani
Kategorija:Britanska književnost
Kategorija:Romani iz 1887.